ചരിത്രത്തെ വക്രീകരിക്കാനാണ് ആര്.എസ്.എസ് ശ്രമം: കെ. മുരളീധരന് വര്ക്കല: ചരിത്രത്തെ വക്രീകരിക്കാനും സ്വാതന്ത്റ്യസമരസേനാനികളെയും രാഷ്ട്രശില്പികളെയും അപമാനിക്കാനുമാണ് ആര്.എസ്.എസ് ശ്രമിക്കുന്നതെന്ന് കെ. മുരളീധരന് എം.പി പറഞ്ഞു. സവര്ക്കര് മാപ്പെഴുതിയത് ഗാന്ധിജി പറഞ്ഞിട്ടാണെന്ന കേന്ദ്രമന്ത്റി രാജ്നാഥ് സിംഗിന്റെ പ്രസ്താവന ഈ ശ്രമങ്ങളുടെ ഒടുവിലത്തെ ഉദാഹരണമാണെന്നും അദ്ദേഹം പറഞ്ഞു. ഗാന്ധിജിയുടെ കാല്പ്പാടുകളിലൂടെ എന്ന മുദ്രാവാക്യമുയര്ത്തി വി.സി. കബീര് നയിക്കുന്ന ഗാന്ധിദര്ശന് സമിതിയുടെ ഗാന്ധി സ്മൃതിയാത്രയ്ക്ക് ശിവഗിരിയില് കോണ്ഗ്രസ് പ്രവര്ത്തകര് നല്കിയ സ്വീകരണസമ്മേളനം ഉദ്ഘാടനം ചെയ്യുകയായിരുന്നു അദ്ദേഹം. സ്വാഗതസംഘം ചെയര്മാന് അഡ്വ. സി. രവീന്ദ്രന് ഉണ്ണിത്താന് അദ്ധ്യക്ഷത വഹിച്ചു. അഡ്വ. അടൂര് പ്രകാശ് എം.പി, എന്. പീതാംബരക്കുറുപ്പ്, അഡ്വ. ബി.ആര്.എം ഷെഫീര്, കമ്ബറ നാരായണന്, കെ.എ. ചന്ദ്രന്, പരശുവയ്ക്കല് രാധാകൃഷ്ണന്, വഞ്ചിയൂര് രാധാകൃഷ്ണന്, പള്ളിക്കല് മോഹന്, എം.എം. താഹ, കല്ലമ്ബലം ജിഹാദ് തുടങ്ങിയവര് സംസാരിച്ചു.